Ribe Stifts Adresseaviser, 1843-07-10
Haveselskabet. For at den første Forlodning i Selskabet overeensstemmende med Subscriptions-Jndbydelsen kan foretages i denne Eftersommer, anmodes dHrr. Subscribentsamlere førend denne Maaneds Udgang at tilstille mig de mange endnu udeværende Jndbydelser. Jeg tillader mig ved denne Leilighed at meddeele de ærede Subscribentere: 1) At Hs. Kongl. Høihed Kronprindsen har beviist Selskabet den Ære at tiltræde samme; og at vi, uagtet kun en Fjerdedeel af Planerne endnu ere indkomne, tælle 150 Subscribentere i alle Provindser og gjennem alle Stænder, 2) Med Undtagelse af Hr. Proprietair Ridder Hoffmann Bang til Hofmansgave og Hr. Stænderdeputeret Apotheker Dahlerup i Thisted, samt Hr. Proprietair Kjærulff til Weslesgaard, ere de gjorte Tilbud om at anlægge Planteskoler udtalte saa ubestemt, at jeg tillader mig at imødesee nærmere Underretning om saadanne Anlæg, og hvad der ønskes bidraget af Planter, Stiklinger og Fro, - hvilket da efter bedste Evne skal vorde overladt herfra. En Hovedsag ved slige Anlæg vil det være at gaae frem saaledes at det kan blive til Belæring og Opmuntring, og fremfor Alt at plante og saae i kulgravet Jord. Vilde Frugtstammer til Forædling ere ikke at faae i Landet, de maae indtil videre kjøbes fra Udlandet. Det er at haabe, at saadanne Stammer efterhaanden ville være at finde i Planteskolerne. 3) Endnu tør jeg ikke meddele om vi i det første Aar blive istand til at lade udgaae en Haveaviis, hvorved Selskabet vilde gavne ligesaa meget, som dette vilde være en ønskelig og billig Vei til Forbindelse og Meddelelse blandt Medlemmerne. Om, og under hvilke Vilkaar, jeg til næste Foraar tør iværksætte den fra flere Sider meget ønskede Læreanstalt for Havekarle, vil beroe paa Omstændighederne, og skal nærmere vorde meddeelt. Hvem der ønsker unge Mennesker oplærte, bedes at gjøre Anmeldelser derom. Een Sommer antages i Almindelighed tilstrækkelig for at uddanne en duelig Havekarl der har Lyst og Anlæg. 4) Efterat Subscriptionsindbydelserne ere indkomne tilstilles de ærede Subscribenter en Fortegnelse over Selskabets Medlemmer og disses Løbenummere, hvorefter Forlodningen vil vorde foretagen af Notarius publicus paa Gjæstgivergaarden ved Snoghøi Onsdagen den 30te August om Eftermiddagen Kl. 4 og hvortil de ærede Medlemmer saavidt muligt indbydes. Udfaldet vil derpaa strax vorde offentliggjort. Saalænge Selskabet endnu ingen offentlig Understøttelse nyder, antager jeg det rigtigst at kun en Trediedeel af Medlemmerne erholde Gevinster af 12 Stkr. forskjellige fine Frugttræer, ansatte til en Priis fra 26 til 42 Rbs. pr. Stk., deraf regnes 2 Rbs. pr. Træ for Jndpakning. For dette Beløb kunne da de Vindende, naar de ikke have Brug for Frugttræer erholde hvad de ønske af vilde Træer, blomstrende Buske, Frilandsblomster, Potteplanter eller Fro, Jordbærplanter, Ribs- og Stikkelsbærbuske m.m. - For at vedligeholde Jnteressen for Sagen har jeg draget Omsorg for at der blandt de Jkke vindende uddeles flere Exemplarer af hvad de fortrinlig kunne ønske af ovenanførte Sager. Træer og Buske fordeles saavidt muligt endnu i dette Efteraar, hvorimod Frøet og Blomster først forsendes til Foraaret. 5) Contingentet bedes indsendt til Kassereren, Forvalter Hansen paa Snoghøi, senest førend 15de August, og for at lette dette for de ærede Subscribentere, saavelsom for at lette Fordelingen, bedes de forskjellige Egnes Subscribenter at formaae, enten de Herrer Subscribentsamlere eller en anden af Medlemmerne til at modtage og afsende Contingentet samt at modtage og fordeele hvad til Medlemmerne afsendes; og derfor at opgive hvor Pakkerne i nærmeste Kjøbstad kunde afleveres. – De ærede Medlemmer anmodes ved Jndsendelsen af deres Contingent, at opgive hvad de ved Forlodningen og Fordelingen fortrinlig ønske at erholde. 6) Naar den første Forlodning er foretagen aflægges og offentliggjøres Regnskabet, og efterat vi saaledes have et Aars Erfaring for os, bestemmes til Foraaret en Generalforsamling, hvor jeg da vil tillade mig at bede de ærede Medlemmer personlig, eller fra de forskjellige Egne skriftlig, at tilkjendegive deres Mening, om de ønske en Forandring i Selskabets Virksomhed; thi i det første Aar bliver Alt ganske overeensstemmende med Jndbydelsen. 7) Hovedhensigten ved min Plan, at fremme Plantning samt Frugt- og Havecultur blandt Landalmuen, og hvorfor det blev nødvendigt dermed at forene andre Havevenners Jnteresser, synes kun i en liden Grad at opnaaes det første Aar, da vi endnu tælle alt for faa Medlemmer i Bondestanden; men jeg nærer det bedste Haab om, at dette dog vil lykkes alt eftersom vi vinde flere og flere Deeltagere, og Landalmuen faaer at see, at det nok kan betale sig at være Medlem, hvortil vi ved det Kongelige Rentekammers gunstige Tilsagn om vilde Træer til Uddeling vilde være istand. -De fleste Subscribenter blandt Bondestanden have vi hidindtil erholdt i Hertugdømmet Slesvig. 8) Det Kongelige Landhuusholdningsselskab er ansøgt om en Deel Exemplarer af den for Træplantning saa fortjente Consistorialraad Bjerre gaards "Opraab til Træplantning", til gavnlig Uddeling blandt Selskabets Medlemmer. 9) For den gjensidige Meddelelse, hvorved Sagen meget kan fremmes, vilde det glæde mig, hvis det maatte convenere de nærmest boende Medlemmer stundom at besøge min Have, og for at saa mange Medlemmer som muligt kunde træffe sammen, tillader jeg mig for det Første at foreslaae den første Onsdag Eftermiddag i hver Maaned. Jeg skal da saavidt muligt sørge for, at Gartnerne have noget Nyt og Smukt at forevise, ligesom det er at haabe, at flere Medlemmer kunne have een eller anden smuk Blomst eller sjelden Frugt at medbringe. Paa denne Maade bliver man ogsaa bekiendt med de forskjellige Jdeer, og maa komme til et Resultat hvorvidt de ere at udføre. 10) Jeg tillader mig fremdeles at indbyde til Subscription. Snoghøi, den 20de Juni 1843. Riegels.